
 Selamu alejkum.  

Imam jedno pitanje, ako može uvaženi šejh da mi odgovori. Da li je haram ženi sa hidžabom da nosi sunčane naočare?


* 
* 
* 
* 
* 
* 
* 

 

DA LI JE SPORNO DA POKRIVENE ŽENE NOSE SUNČANICE?
=================================================

 

Alejkumusselam ve rahmetullahi ve berekatuhu.


ODGOVOR: Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


U osnovi nema smetnje da muslimanka sa hidžabom nosi van kuće, na ulici, javnim mjestima i slično, sunčanice.S tim da se za tu dozvolu uslovljavaju tri šarta:


Prvi – da naočale ne budu same po sebi ukrasne koje privlače poglede.


Dokaz za ovo su riječi Uzvišenog: ” … i neka ne dozvole da se od ukrasa njihovih vidi išta osim onoga što je ionako spoljašnje, i neka vela svoja spuste na grudi svoje; neka ukrase svoje ne pokazuju drugima, to mogu samo muževima svojim …” (En-Nur, 31).


Drugi – da ne oponaša otkrivene žene, poput pjevačica, glumica, manekenki i nemoralnih nemuslimanki.


Na ovu zabranu ukazuje hadis u kojem Poslanik, sallallahu alejhi ve sellem, kaže: „Ko oponaša neke ljude (jedan narod) on je od njih“. Bilježi ga Ebu Davud i Imam Ahmed, a ocijenili su ga dobrim i vjerodostojnim Ibn Hibban, Ibn Hadžer, Albani, Sulejman El-‘Ulvan i mnogi drugi.


Treći – da ne oponaša muškarce noseći muške naočale.


Dokaz je hadis kojeg bilježi Buharija u svom Sahihu od Ibn Abasa, radijallahu anhuma, da je Vjerovjesnik, sallallahu alejhi ve sellem, prokleo muškarce koji oponašaju žene i žene koje oponašaju muškarce.


Ve billahi tevfik.


Na pitanje odgovorio dr. Zijad Ljakić – zijad-ljakic.com


